Naturpark Our
Den Naturpark Our ass en Naturpark, deen am Éislek um nordëstleche Bord vu Lëtzebuerg am Dräilännereck Belsch-Däitschland-Lëtzebuerg läit an ënner der Gestioun vum ﻿Syndicat pour l'aménagement et la gestion du parc naturel de l'Our (Parc Naturel de l'Our) ass. 	

Den Naturpark Our gouf duerch d'Groussherzoglecht Reglement vum 9. Juni 2005 offiziell unerkannt.

Bis 2015 huet e sech aus de Gebidder vun de Gemengen Ëlwen, Parc Housen, Kiischpelt, Klierf, Pëtschent, Tandel a Veianen zesummegesat an eng Fläch vun 305,66 km² ëmfaasst. 2015 ass d'Gemeng Wëntger nach derbäikomm, sou datt den Naturpark lo eng Fläch vu ronn 420  huet.

Am Syndicat intercommunal de la vallée de l'Our (SIVOUR), deen d'Viraarbechte fir déi offiziell Unerkennung vum haitegen Naturpark Our gemaach huet, war ausser dëse siwe Gemengen och nach d'Gemeng Wäiswampech Member. Déi huet awer decidéiert fir net Member am Syndikat Parc Naturel de l'Our ze ginn an domat gehéiert den Territoire vun der Gemeng Wäiswampech net zum Gebitt vum Naturpark Our.

Kuckt och 
 Naturpark Uewersauer
 Däitsch-Lëtzebuerger Naturpark

Um Spaweck 
 Offiziell Websäit vum Naturpark Our

Our